अपने वॉलेट को सुरक्षित ढंग से स्टोर और हैंडल करना अपना बैग या पर्स सुरक्षित रखना कॉमन स्कैम्स (common scams) से बचिए कीमती सामानों को पहुँच से दूर रखना
अगर आप आम तौर पर अपना वॉलेट पिछली जेब में ही रखते हैं, तब उसे चोरी होने से बचाने के लिए उसे निकाल कर अपने सामने वाली जेब में रख लीजिये। जेबकतरे के लिए आपके वॉलेट, पासपोर्ट, या पैसे को चुराना तब काफ़ी कठिन होता है, जबकि वह आसानी आपके पीछे चलते हुये तक न पहुँच सकता हो। जब आप देर तक चलते रहते हैं, तब पिछली जेब का सामान बाहर की ओर निकल आता है। इसके कारण पिछली जेब से सामान चुराया जाना आसान हो जाता है। एक स्टैण्डर्ड रबर बैंड लीजिये और उसे अपने वॉलेट के बीच में खींच कर लगाइए। उसे अपनी जेब में अंदर तक घुसा दीजिये। अगर कोई चोर चुपचाप आपकी जेब से वॉलेट निकालना चाहेगा, तब उसको जेब से बाहर निकालने के लिए उसको काफ़ी संघर्ष करना पड़ेगा। इससे आपको यह संकेत मिल जाएगा कि कोई आपको लूटने की कोशिश कर रहा है। अगर आपके पास विकल्प उपलब्ध हो, तब आप चमड़े के चिकने वॉलेट की जगह वेलक्रो या फैब्रिक के वॉलेट का इस्तेमाल करिए। इनको, बिना आपको पता चले, निकाल पाना काफ़ी कठिन होता है। अगर आपके पास कपड़े का कोई ऐसा आइटम हो जिसमें छुपी हुई जेब हो, तब अपने वॉलेट को वहीं रखिए। जेबकतरे सामान्यतः क़ीमती चीज़ों और पैसों की खोज ज़ाहिर जगहों पर करते हैं, और अगर आपका वॉलेट आपकी जैकेट के अंदर किसी इनविज़िबल (invisible) सिलाई के अंदर होगा या आपकी ब्रेस्ट पॉकेट में होगा तब उन्हें समझ में नहीं आयेगा कि उसे कहाँ खोजें। अगर आप अपनी जैकेट में कुछ रखना ही चाहते हैं, तब उसे वेलक्रो पाउच में रखिए। अगर कोई उसे जेब के अंदर से निकालना चाहेगा तब वेलक्रो के कारण बहुत आवाज़ होगी। अगर संभव हो, तब अपने पैसे रखने के लिए एक अलग मनीक्लिप रखिए या उसे किसी सुरक्षित जेब में स्टोर करिए। इस प्रकार अपनी ज़रूरत के नोट निकालने के लिए आपको अपना वॉलेट निकालने की ज़रूरत नहीं पड़ेगी। अगर अपने पैसे अपने वॉलेट में ही रख रहे हैं, तब उसे केवल तभी निकालिए जब आपको किसी चीज़ के लिए पैसे देने की बेहद ज़रूरत हो। वॉलेट को दोनों हाथों से पकड़िए ताकि जब आपका ध्यान कहीं और बंटा हो तब किसी को आपका वॉलेट छीनने का अवसर न मिले। अगर आप अपना पैसा जेब में रख ही रहे हों, तब अपनी पैंट या जैकेट की सामने वाली जेब को ही चुनिये। जेब में और कुछ मत रखिए ताकि चोरों को लगे कि आपकी जेब खाली है। एक नया वॉलेट खरीद लीजिये और अपने कार्ड्स और पैसे नए वाले में रख लीजिये। पुराने वॉलेट को रद्दी काग़ज़ के टुकड़ों, खाली गिफ़्ट कार्ड्स, और अलग अलग रसीदों से भर लीजिये। जब यात्रा कर रहे हों, तब अपने नकली वॉलेट  को साथ रखिए। अगर आपको लूटा जा रहा हो या कोई आपसे कुछ चुराने की कोशिश कर रहा हो, तब अपने नकली वॉलेट  को बाहर निकालिए, उसे गिरा दीजिये, और दूसरी दिशा में भाग जाइए। अपने नकली वॉलेट को जेब से बहुत बाहर की तरफ मत निकाल कर रखिए। आप नहीं चाहेंगे कि लोगों को आपकी जेब काटने की प्रेरणा मिले! अगर आप ऐसा पर्स इस्तेमाल करती हों जिसमें बंद करने का कोई मेकेनिज़्म ही न हो, तब एक ऐसा पर्स ले लीजिये जिसमें ट्विस्टिंग (twisting) लैच या ज़िपर हो। इन पर्सेज़ (purses) को खोलना मुश्किल होता है और कोई जेबकतरा इसमें हाथ डालने की ज़हमत नहीं उठाएगा। अगर हो सके तो ऐसे पर्स का इस्तेमाल करिए जिसमें ताला हो जिससे आपके यात्रा करने के दौरान उसमें से कुछ भी ग़ायब न हो सके। आपका पर्स जितना छोटा होगा, उतना ही बढ़िया रहेगा। बड़े पर्सेज़ में चोरों को काम करने के लिए अधिक जगह मिल जाती है। ताकि आपका बैग आपसे छीन न लिया जाये, इसलिए अपने बैग या बैकपैक को शरीर के जितना निकट हो सके उतना निकट रखिए। अपने पर्स या बैकपैक के स्ट्रैप्स को खींच कर छोटा कर लीजिये ताकि आपका बैग आपके शरीर के पास रह सके। इससे, यात्रा करते समय किसी के भी आपके बैग तक पहुँचना कठिन हो जाएगा। अगर आप सचमुच में चाहती हैं कि जेबकतरों को आपके बैग के साथ छेड़छाड़ का मौका न मिल सके, तब उसको अपने पीछे लटकाने की जगह उसे सामने अपने सीने पर टाँगे रखिए। अगर आप किसी रैस्टौरेंट में या बस में बैठें, तब बैग को अपने कंधे पर घुमा लीजिये और और उसे अपनी गोद में रख लीजिये। अगर आप उसे ज़मीन पर रख देंगी या उसे अपनी सीट पर पीछे को टांग देंगी, तब तो वह चोरों के लिए बढ़िया निशाना हो जाएगा। अगर आप बैग को कहीं रख देंगी तब सीट से उठने के बाद चलते समय आप उसको आसानी से भूल भी सकती हैं। पर्स का स्ट्रैप काटा जा सकता है, जिससे कुछ ही सेकंडों के अंदर आपका बैग आपसे छीन कर भागा जा सकता है। मगर नाइलोन का फ़ैनी पैक, जो आपकी कमर पर बंधा हो, उसे काटना और ले भागना बहुत कठिन होगा। अपने पर्स में से निकाल कर कार्ड्स और नकदी को फ़ैनी पैक में डाल लीजिये। स्ट्रैप्स कस लीजिये और बैग को ऐसे घुमा लीजिये कि पाउच आपकी नाभि के ठीक नीचे आ कर टिक जाये। इस तरह से आप अपने कीमती सामान पर लगातार नज़र रख सकेंगी। स्टैण्डर्ड प्लास्टिक बकल वाले फ़ैनी पैक का इस्तेमाल मत करिए। उसकी जगह ऑन-लाइन एंटी-थेफ्ट (anti-theft) फ़ैनी पैक ले लीजिये। इन पैक्स में बकल्स काफ़ी मज़बूत होते हैं और अक्सर इनमें ताले भी होते हैं, जिसके कारण चोर इनके अंदर सामानों तक नहीं पहुँच पाते हैं। एटीएम मशीनें जेबकतरों के लिए चुंबक होती हैं। कुछ चोर, जोड़ों में काम करते हैं, जहां एक ओर एक व्यक्ति आपका ध्यान बँटाता है और जब आप दूसरी ओर देख रहे होते हैं तब दूसरी ओर दूसरा व्यक्ति पैसे छीन कर भाग जाता है। कुछ अपराधी आपके कंधे के ऊपर से आपका पिन नंबर देखने की कोशिश करते हैं और बाद में आपका वॉलेट चुराने की  कोशिश करते हैं।  अगर आपको एटीएम का इस्तेमाल करना है, तब किसी प्रतिष्ठित दुकान वगैरह के अंदर जाइए और किसी ऐसी सुरक्षित जगह पर पैसे निकालिए जो खुले में न हो। ऐसे एटीएम जो किसी रैस्टौरेंट या होटल के अंदर किसी छुपे हुये कोने में होते हैं वहाँ पर दुर्घटनाओं की संभावना काफ़ी कम होती है। जब आप सड़क पर चल रहे होंगे या बस आदि पर चढ़ रहे होंगे तब कुछ चोर ढोंग करेंगे कि वे दुर्घटनावश आपसे टकरा गए हैं। जब वे आपसे बम्प करते हैं, तब वे कोशिश करते हैं कि ऐसी जेब में से आपकी कोई कीमती चीज़ चुरा लें, जहां आसानी से पहुंचा जा सकता है। जब कोई आपसे बम्प करे तब चुपचाप अपनी जबें वगैरह पैट करके देख लीजिये कि कहीं आपकी कोई निजी चीज़ चुराई तो नहीं गई है।  भीड़भाड़ में या या बहुत बंद जगहों में लोगों के साथ ब्रश (brush) करने से बचिए। उन पर ध्यान न जाए इसलिए चोर अक्सर घनी भीड़ में काम करने पर विश्वास करते हैं। जब आप बस में हों, ट्रेन में चढ़ रहे हों, या भीड़भाड़ वाले शहरी इलाके में घूम रहे हों तब अपनी चीज़ों को कस कर पकड़े रहिए और सावधान रहिए। इंटरव्यू लेने वालों से, चन्दा मांगने वालों से और बातूनी अजनबियों से सावधान रहिए। जेबकतरे अक्सर टीम में काम करते हैं और कोशिश करते हैं कि एक तो आपका ध्यान बंटा ले और वहीं दूसरी ओर कोई दूसरा पीछे से आपका सामान चुरा ले। किसी अजनबी से रास्ते की जानकारी पाते समय, हमेशा ही कम से कम 2–3 ft (0.61–0.91 m) की दूरी बनाए  रखिए। न तो उनके कंधे पर झुक कर किसी मैप को देखने का प्रयास करिए और न ही उनकी ओर झुक कर उनकी बात सुनने का प्रयास करिए। चतुर जेबकतरे कोशिश करते हैं कि मैप या पैम्फलेट को आपको दिखने के लिए ऐसे पकड़ें कि वे आपके बैग या जेब से कुछ निकाल सकें। बिना मांगी मदद को स्वीकार करने में सावधानी बरतिए। अधिकांश लोग तो केवल मदद करने की कोशिश कर रहे होंगे, मगर जेबकतरे आपके अंदर एक झूठी सुरक्षा की भावना भरने का प्रयास करने के लिए सहायता देने का प्रस्ताव करते हैं। अगर आप यात्रा कर रहे हैं, तब ऐसे साधारण कपड़े पहनने का प्रयास करिए कि आप वातावरण में घुल मिल जाएँ। ऐसे चमकीले और रंगीन कपड़ों से बचिए जिनसे आप अलग दिखें और साथ ही टूरिस्टों की तरह कपड़े मत पहनिए, जिससे यह न लगे कि आप वहाँ विज़िट (visit) कर रहे हैं। चोर आम तौर पर उन लोगों का सामान चुराने से बचते हैं, जो वहीं रहते होंगे जहां वे काम करते हैं। मगर यह ध्यान रखिएगा अगर आप लाल बालों वाले अंग्रेज़ होंगे और भारत में घूम रहे होंगे, तब यह तरकीब काम नहीं करेगी। अगर आप सचमुच में घर से दूर होंगे तब आप शायद स्थानीय लोगों में घुलमिल नहीं पाएंगे। अनेक देशों में, चोर स्कूटर या बाइक का इस्तेमाल करते हैं, आपके निकट आ कर रुकते हैं, और आपके कंधे पर लटके हुये बैग या पर्स को खींच कर छीन कर अपनी सवारी से भाग जाते हैं। ऐसे चोरों से बचने के लिए शॉपिंग बैग्स और कंधे पर लटके हुये बैग्स को सड़क से दूर की ओर ही रखिए।  इस तरह की चोरी आम तौर पर उन देशों में अधिक कॉमन हैं जहां मोटर वाले स्कूटर आम तौर पर इस्तेमाल होते हैं। जैसे कि, यूनाइटेड स्टेट्स में चोरी का यह तरीका कॉमन नहीं है। ट्राफिक के विपरीत दिशा में चलिये ताकि आप सामने से आने वाले स्कूटर या बाइक को अपने निकट आ कर रुकते हुये देख सकें। जेबकतरे टूरिस्ट्स की भीड़ में अपना शिकार खोजते हैं, और सड़क पर तमाशा दिखाने वाले आम तौर पर ढेरों टूरिस्ट्स को आकर्षित करते हैं। इसके अतिरिक्त, लोग अक्सर सड़क पर तमाशा दिखाने वालों को कुछ देने के लिए अपने वॉलेट निकालते हैं। सड़क पर तमाशा दिखाने वालों को कुछ देने में कोई नुकसान नहीं है, मगर जब आप अपना वॉलेट निकालते हैं तब उससे यह पता चल जाता है कि आप उसे कहाँ रखते हैं। अपनी कीमती चीज़ों को निकट ही रखिए और जब आप किसी सार्वजनिक मनोरंजन का आनंद ले रहे हों, तब सावधान ही रहिए। अगर आप सड़क पर तमाशा दिखाने वालों को कुछ देना चाहते हैं तब उसके लिए कुछ पैसे अपनी ऐसी जेब में रखिए जहां आपने अपना वॉलेट नहीं रखा हुआ हो। इस तरह से, जब आप कुछ पैसे देना चाहेंगे, तब भी संभावित चोर यह नहीं जान सकेंगे कि आपने अपने वॉलेट को कहाँ रखा है। जब आप ट्रेन में सामान चढ़ा रहे हों, या उसे कैब से उतार रहे हों, तब यदि कोई अजनबी आपकी बैग्स उठाने में मदद करना चाहे तब आप मना कर दीजिये। चाहे सामान भारी ही क्यों हो, आप नहीं जानते कि कब कोई आपका सामान ले कर भाग खड़ा होगा। हो सकता है कि कुछ लोग ईमानदारी से मदद करना चाहते हों, मगर इसके लिए अपने सामान का जोखिम उठाना अनुचित है। इससे आपको चिढ़ हो सकती है, मगर अपना सामान खुद ले जाने में 5-10 मिनट अधिक लगना बेहतर होगा। अधिकांश होटलों में ऐसे सेफ़ होते हैं, जहां उनके ग्राहक, बाहर जाते समय या कमरे के सफ़ाई के समय, अपना कीमती सामान रख सकते हैं। बाहर जाने से पहले अपने पासपोर्ट, घर की चाभी, अतिरिक्त नकदी, महंगे आभूषण वगैरह सेफ़ में रख कर उसमें ताला लगा दीजिये। अगर आपकी जेब कट भी जाएगी तब भी आपकी कुछ ही नकदी और चीज़ें चोरी होंगी। होटल के सेफ़ में हमेशा थोड़ी अतिरिक्त नकदी छोड़ दीजिये। अगर आपकी जेब कट भी जाती है, तब हालत को सुधारने से पहले, आप के पास कोई सवारी लेने और कुछ खाने के लिए पैसे होंगे। अपने फ़ोन को अंदर की किसी ऐसी जेब में रखिए जहां तक चोरों का पहुँचना मुश्किल हो। पूरी कोशिश करिए कि उसको बार-बार बाहर निकालने की ज़रूरत न पड़े, ख़ासकर तब जबकि आपका ध्यान रास्ता ढूँढने पर केन्द्रित हो। अगर आपको फ़ोन निकालना ही हो, तब उसे दोनों हाथों से मज़बूती से पकड़िए और एक बार में उसको 5-10 सेकंड से अधिक समय तक मत देखिये।  जब आप फोटो लेने के लिए फ़ोन निकालें, तब काम पूरा हो जाने के बाद उसे हमेशा वापस जेब में डाल लीजिये। अपनी फोटो लेने के लिए अजनबियों के हाथ में अपना फ़ोन मत दीजिये। जिन मैप्स की आवश्यकता हो, उन्हें होटल में ही प्रिंट कर लीजिये ताकि यह देखने के लिए कि आप कहाँ हैं, आपको अपना फ़ोन निकालने की ज़रूरत न पड़े। चाहे आप उसे इस्तेमाल नहीं भी करना चाहते हों, तब भी बेहतर यही होता है कि आप अपना फ़ोन हमेशा अपने साथ ही रखें। पता नहीं होता कि कब एमर्जेंसी कॉल करने के लिए उसकी ज़रूरत पड़ जाएगी। अगर आप आभूषण पहनते हों, तब अपने नेकलेस को कमीज़ के नीचे ऐसे दबा लीजिये कि उसे खींचा न जा सके। अगर घड़ी थोड़ी भी महंगी हो, तब उसे साथ ले कर मत चलिये। ऐसे आभूषण जिनमें बहुत जेमस्टोन्स (gemstones) जड़े हों, उन्हें ले कर मत चलिये, चाहे वे स्टोन्स असली हों या नकली।  अगर वे बहुत ही ढीली न हों, तब अंगूठियों में कोई समस्या नहीं है। आपका ध्यान गए बिना उनको चुरा पाना बेहद कठिन होता है। हालांकि जेमस्टोन्स वाली अंगूठियों को पहनने से बचना ही बेहतर होता है। अगर आपने बहुत आभूषण पहने होंगे तब जेबकतरे यही मान लेंगे कि आप बहुत नकदी ले कर यात्रा कर रहे हैं। अगर आप कर सकें, तो यात्रा पर आभूषण न ही ले जाएँ। जब तक कि आप किसी फ़ैन्सी डिनर वगैरह पर न जा रहे हों, तब तक उनको साथ लाने की कोई आवश्यकता ही नहीं है।
अपने वॉलेट को सामने वाली जेब में और निकट ही रखिए: अपने वॉलेट के चारों ओर रबर बैंड लगा दीजिये ताकि वह आसानी से खिसका कर बाहर न निकाला जा सके: अगर आपके पास हो, तब अपने वॉलेट  को छुपी हुई या गुप्त जेब में छिपा लीजिये: पैसे गिनने के लिए अपने वॉलेट की छानबीन करना मत शुरू कर दीजिये: एक झूठमूठ का वॉलेट बना लीजिये और चोरों को बहकाने के लिए उसको अपनी पीछे वाली जेब में रख लीजिये: जेबकतरों को डरा कर रोकने के लिए ऐसा पर्स चुनिये जिसका लैच (latch) बहुत कॉम्प्लेक्स (complex) हो: बैग या पर्स को अपने निकट रखने के  लिए उसके स्ट्रैप्स को छोटा कर लीजिये: जब आप कहीं बैठें, तब बैग को कहीं रख देने की जगह उसको पकड़े रहिए: अपने पर्स के सामान को फ़ैनी पैक (fanny pack) में रख लीजिये: जो एटीएम किसी निजी व्यवसाय के अंदर न हों, उनका इस्तेमाल मत ही करिए: जब आपको कहीं पर बम्प (bump) किया जाये तब उसके बाद अपनी जेब में अपना वॉलेट और फ़ोन पैट (pat) करके ज़रूर चेक कर लीजिये: जब कोई आपको रास्ता बताने की कोशिश करे, तब थोड़ी दूरी बनाए रखिए: स्थानीय जैसा दिखने के लिए ऐसे कपड़े पहनिए कि आप खास न लगें: मोबाइल चोरों से बचाने के लिए अपने बैग्स को सड़क से हटा कर रखिए: सड़क पर तमाशा दिखाने वालों के प्रदर्शन को देखते समय अपने आसपास से अवगत रहिए: अगर कोई अजनबी आपकी सामान उठाने में मदद करना चाहे तब इंकार कर दीजिये: जो चाहिए वही साथ रखिए, बाकी सभी चीजों को होटल के सेफ़ में रख दीजिये: अपने फ़ोन को किसी चोर जेब में रखिए और उसे बाहर निकालने से बचिए: अपने नेकलेस को कमीज़ के नीचे दबा लीजिये और घड़ी को होटल में ही छोड़ दीजिये:
https://www.wikihow.com/Prevent-Being-Pickpocketed https://www.wikihow.com/Prevent-Being-Pickpocketed https://www.wikihow.com/Prevent-Being-Pickpocketed https://www.wikihow.com/Prevent-Being-Pickpocketed
Storing and Handling Your Wallet Safely Securing Your Bag or Purse Avoiding Common Scams Keeping Valuables out of Reach